Венера Гаврилова

Венера Гаврилова, Венера Миңнулла кызы Гаврилова (1954 елның 24 гыйнвары, СССР, РСФСР, ТАССР, Зәй районы, Чыбыклы) ― матбугат ветераны,  «Зәй офыклары» газетасы баш мөхәррире (1999―2011), Татарстанның атказанган мәдәният хезмәткәре, хезмәт ветераны, Татарстан Республикасы Журналистлар берлеге әгъзасы. 

 Тәрҗемәи хәле 
1954 елның 24 гыйнварында Зәй районы Чыбыклы авылында укытучы гаиләсендә туган. Якты Күл авылы урта мәктәбен тәмамлагач, әнисе һөнәрен дәвам итү теләге белән Алабуга дәүләт педагогика институтының филология факультетына укырга кергән. 1976 елда Зәй районына кайтып, рус теле һәм әдәбияты укытучысы сыйфатында хезмәт юлын башлаган.

Мәктәп елларыннан ук иҗатка тартылуы, фикерен матур итеп кәгазьгә төшерә алу сәләте яшь педагогны район газетасына алып килә. 1983 елдан алып, «Знамя дружбы» газетасында, сәнәгать бүлеге журналисты буларак, рус телендәге язмалары белән таныла башлый, соңрак бүлек мөдире итеп билгеләнә. 

1990 елда, милли күтәрелеш чорында татар телендә мөстәкыйль нәшер ителүче «Зәй офыклары» газетасы дөнья күрә башлауга, Венера Миңнулла кызы җаваплы сәркатиб, бүлек редакторы булып эшли, 1999 елдан «Зәй офыклары» газетасына баш редактор итеп билгеләнә. Бу вазыйфада лаеклы ялга киткәнче — 2011 елга кадәр хезмәт куйганВетеран заинской журналистики отмечает юбилей. Новости Заинска Вконтакте, 24.01.2024. Венера Миңнулла кызы, баш мөхәррир буларак, газетаны бизәлеше һәм эчтәлеге буенча яңа дәрәҗәгә күтәрә, аның җитәкчелегендә газета күпсанлы конкурсларда, шул исәптән Сөббух Рәфыйков исемендәге конкурста җиңүче булаВ редакции «Заинск-информ» отметили сразу три знаковых события. Союз журналистов Республики Татарстан, 07.10.2020. Лаеклы ялга чыккач, мәдрәсәдә дини юнәлештә махсус белем үзләштереп,  Зәй үзәк мәчетендә хатын-кызлар өчен дәресләр биргән.

 Бүләкләре, мактаулы исемнәре 
 Татарстанның атказанган мәдәният хезмәткәре 
 хезмәт ветераны 
 «Казанның 1000 еллыгы истәлегенә» медале 
 «Бөтенроссия халык санын алудагы казанышлары өчен» (2002) медале

 Шәхси тормышы 
Лаеклы ялга чыккач, Венера Гаврилова Казанга кызы һәм оныклары янына күчеп киләРоза Илалтдинова.   Ветеран заинской журналистики отмечает юбилей. Заинск-информ, 24.01.2024.

 Искәрмәләр 

 Әдәбият 
 Зәй офыклары / Заинская энциклопедия (гл. редактор-составитель В. С. Малахов). Казань: Издательство «Реноме», 1994, стр. 111-112.

 Сылтамалар 
 Гөлнара Феофанова. Матбугатка багышланган хезмәт. Союз журналистов Республики Татарстан, 25.01.2024
 Роза Илалтдинова.   Ветеран заинской журналистики отмечает юбилей. Заинск-информ, 24.01.2024

Төркем:Татар журналистлары 
Төркем:Татарстан журналистлары 
Төркем:Алабуга дәүләт педагогия институтын тәмамлаучылар 
Төркем:Татарстанның атказанган мәдәният хезмәткәрләре 
Төркем:«Казанның 1000 еллыгы истәлегенә» медале белән бүләкләнүчеләр